ZAPISNIK 26. SJEDNICE VMO BORONGAJ LUGOVI
održane 12. lipnja.2023., 20:00h, u postorijama MS Borongaj Lugovi


[bookmark: _GoBack]Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec

Predsjednica konstatira kako je nazočno 5 od ukupno 5 članova Vijeća, čime je stečen uvjet da Vijeće može pravovaljano odlučivati.
Nazočni članovi VMO jednoglasno prihvaćaju zapisnik 25. sjednice jednoglasno bez rasprave.
Bez izmjena i dopuna vijećnici jednoglasno se prihvaća


D N E V N I   R E D

1. Donošenje prioriteta Plana komunalnih aktivnosti za 2024. godinu
2. Korištenje prostora MS Borongaj Lugovi
3. Aktualna komunalna problematika
4. Izvješća, pitanja i prijedlozi





Ad 1.) Donošenje prioriteta Plana komunalnih aktivnosti za 2024. godinu
Nakon rasprave, Vijeće jednoglasno donosi


Zaključak

o prijedlogu prioritetnih aktivnosti na području MO Borongaj Lugovi 
za donošenje Plana komunalnih aktivnosti Gradske četvrti Peščenica – Žitnjak u 2024.


1. Vijeće Mjesnog odbora Borongaj Lugovi utvrdilo je prijedlog prioritetnih aktivnosti na području MO Borongaj Lugovi za donošenje Plana komunalnih aktivnosti Gradske četvrti Peščenica – Žitnjak u 2024. kako slijedi:
· postava garniture (stola s dvije klupe) uz boćalište u Savudrijskoj ulici;
· postava dva stola za stolni tenis na sportskom igralištu u Savudrijskoj ulici;
· uređivanje i popločavanje površine oko javnog zdenca na igralištu u Savudrijskoj ulici; 
· postava reflektorskog osvjetljenja (dva reflektora) na istočnoj strani velikog igrališta u Savudrijskoj ulici, uključujući postavu sandučića za struju s brojilom
(izrada projektne dokumentacije i izvedba).

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Ad 2.) Korištenje prostora MS Borongaj Lugovi
Vijeće, bez rasprave, jednoglasno donosi


Z a k l j u č a k
o povremenom korištenju prostora

Vijeće Mjesnog odbora Borongaj Lugovi odobrava SDPH, MO SDP Peščenica – Žitnjak, Ogranak „Borongaj Lugovi“, povremeno korištenje prostora MS Borongaj Lugovi u periodu od 12. lipnja 2023. do 12. lipnja 2024. srijedom u terminu od 18 – 20 sati

Ad 3.) Aktualna komunalna problematika
Vijećnci su nakon rasprave jednoglasno donijeli sljedeće zaključke

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležne Policijske uprave zatraži češće policijske ophodnje radi učestalih prijava građana za remećenja javnog reda i mira na području igrališta u Savudrijskoj ulici.

2. Moli se o učinjenom izvijestiti ovo Vijeće.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od Podružnice Čistoća

· zatraži uklanjanje svih spremnika (zvona) za razvrstavanje otpada osim spremnika za staklo sa površine zelenog otoka u Sovinjačkoj ulici
· zatraži uklanjanje spremnika za staklo (zeleno zvono) u Getaldićevoj ulici kod ugostiteljskog objekta Pizzicato

2. Moli se o učinjenom izvijestiti ovo Vijeće.


Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da u Plan komunalnih potreba uvrsti

· postavljanje klamerica u Sovinjačkoj ulici oko zelenog otoka kako bi se spriječilo građane da ostavljaju krupni otpad

2. Moli se o učinjenom izvijestiti ovo Vijeće.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od nadležnog gradskog ureda

· zatraži postavljanje nadzornih kamera te da se pristupi kažnjavanju građana koji opetovano odlažu građevinski i glomazni otpad na lokacijama:
a) Čavićeva ulica (kod Peveca)
b) dio šumice preko puta ugostiteljskog objekta Valentino
c) Getaldićeva ulica preko puta škole

2. Moli se o učinjenom izvijestiti ovo Vijeće.



Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od Gradskog ureda za upravljanje imovinom i stanovanje

· zatraži očitovanje i hitno rješavanje problematike rušenja dva stabla jablana koji su direktna ugroza ljudskim životima i imovini, a koji se nalaze na česticama koje su u postupku povrata imovine Zagrebačkoj nadbiskupiji (k.č. 2920/ i 2909/1 k.o. Peščenica - Kanfanarska 16/7)

2. Moli se o učinjenom izvijestiti ovo Vijeće.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od Podružnice Zrinjevac zatraži

· uređenje okoliša (rezanje pajasena i ostalog raslinja koje onemogućava neometan prolazak pješaka)  zgrade  HUP-a na uglu Ulice grada Gospića i Slavonske avenije

2. Moli se o učinjenom izvijestiti ovo Vijeće.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica – Žitnjak da od Podružnice Zrinjevac zatraži

· košnju ograđene zelene površine (k.č.2909/1 k.o. Peščenica) u Kanfanarskoj ulici

2. Moli se o učinjenom izvijestiti ovo Vijeće.




Ad 4.) Izvješća, pitanja i prijedlozi
Vijećnici su izvješća primili na znanje.
      
Ovom točkom iscrpljen je dnevni red te predsjednica zaključuje 26. sjednicu u 21:00 sati.

Zapisnik vodila: Ivana Perković


Predsjednica Vijeća Mjesnog odbora
      Borongaj Lugovi
        Ivana Perković

KLASA: 024-08/23-003/1114
URBROJ: 251-13-11-11/002-23-3
Zagreb, 12. lipnja 2023.
						
